
Da li čovjek smije biti neposlušan roditeljima?


* 
* 
* 
* 
* 
* 
* 
* 
* 
* 

 

Da li čovjek smije biti neposlušan roditeljima?
===============================================

 

El-Mugira b. Šu'ba, radijallahu anhu, prenosi sljedeće Resulullahove, sallallahu alejhi ve sellem, riječi: “Zaista vam je Allah zabranio neposlušnost prema majkama, zakopavanje živih djevojčica, uskraćivanje onoga što morate dati i traženje onoga što vam ne pripada; a mrzi pri vama tri stvari: čula-kazala, bespotrebno neumjesno zapitkivanje i rasipanje imetka. “452


Ebu Bekra, radijallahu anhu, prenosi da je Poslanik, sallallahu alejhi ve sellem, tri puta upitao sljedeće: “Hoćete li da vas izvijestim o najvećim grijesima?” “Hoćemo, Allahov Poslaniče”, odgovoriše, a on reče: “Pripisivanje Allahu saučesnika, neposlušnost prema roditeljima”, bio je naslonjen pa sjede i dodade: ”.. i lažno svjedočenje”, ponavljajući to toliko da smo rekli: “Da hoće prestati!”453


Ebu Hurejra, radijallahu anhu, prenosi da je Vjerovjesnik, sallallahu alejhi ve sellem, rekao: “Propao je i nastradao, i, opet, propao je onaj koji doživi starost jednog ili oba roditelja, a ne zasluži Džennet čineći im dobročinstvo. “454


Abdullah b. Omer, radijallahu anhu, prenosi da je Resulullah, sallallahu alejhi ve sellem, rekao: ‘Tri kategorije ljudi neće ući u Džennet, niti će ih Allah uopće pogledati na Sudnjem danu: onoga ko je neposlušan roditeljima, ženu koja oponaša muškarce i onoga ko nije ljubomoran. “455


Enes, radij allahu anhu, prenio je sljedeći hadis: “Dva su grijeha za koje se kazna požuruje još na dunjaluku: nasilje i neposlušnost prema roditeljima. “456 Sličan hadis prenosi Abdullah b. Amr, radijallahu anhu.


Propisi u vezi s poglavljem :


Prvo, neposlušnost prema roditeljima jedan je od velilcih grijeha, po jednoglasnom mišljenju svih učenjaka. Resulullah, sallallahu alejhi ve sellem, zadovoljio se ovdje spominjanjem majke jer je njezino pravo kod djece veće, a dobročinstvo prema njoj obaveznije od dobročinstva prema ocu.


Drugo, onaj ko je neposlušan prema svojim roditeljima zaslužuje kaznu i na oba svijeta.


 


———–  

Iz knjige “Enciklopedija Zabrana u Islamu 3. dio”  

Naslov originala: “Mewsua'tul-menahiš-šeri'jjeti fi sahihis-sunnetin-nebevijjeti ”  

Autor: Selim el-Hilali  

Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-3.pdf>


